ANDREW WOMMACK EVANKELIUMIN ÄÄRELLÄ
Evankeliumin kuulemisesta opetuslapseksi 6/20
Tervetuloa kuulemaan opetusta Jumalan armosta ja rakkaudesta.
―Tervetuloa evankeliumin äärelle.
Jatkan opetussarjaani opetuslapseudesta ja evankelioinnista.
Aiemmat jaksot ovat olleet voimallisia.
Jotkut loukkaantuvat, kun sanon näin omasta ohjelmastani, -
mutta jos opetukseni ei siunaisi minua, miksi sen pitäisi siunata teitä?
Tämä asia on Jumalan sydämellä. Hän ei halua vain koskettaa meitä, -
vaan Hän haluaa henkilökohtaisen ja läheisen suhteen kanssamme.
Se tapahtuu vain mielemme uudistuksen kautta siten, -
että meistä tulee opetuslapsia ja ajattelumme muuttuu (Room. 12:2).
Emme voi kulkea Jumalan kanssa ja kokea tätä läheisyyttä, -
ellei ajattelutapamme muutu.
"Kulkeeko kaksi yhdessä, elleivät ole keskenänsä sopineet?" Aam. 3:3.
Jumala on lahjomaton, rehellinen ja moraalisesti puhdas, -
kun taas meidät on opetettu valehtelemaan ja olemaan itsekkäitä.
Asenteemme ovat päinvastaisia kuin Hänen, ja ellemme tee parannusta -
ja katso asioita Hänen tavallaan eli tule opetuslapsiksi, -
emme tule kokemaan tätä läheistä suhdetta, joka on ulottuvillamme.
Edellisessä jaksossa puhuin monille tutusta jakeesta Joh. 3:16.
"Sillä niin on Jumala maailmaa rakastanut, että hän antoi -
ainokaisen Poikansa, ettei yksikään, joka häneen uskoo, hukkuisi, -
vaan hänellä olisi iankaikkinen elämä."
Pelastuksen päämäärä ole saada synnit anteeksi ja päästä taivaaseen, -
vaan saada iankaikkinen elämä, joka määritellään jakeessa Joh. 17:3 -
Jumalan ja Jeesuksen läheiseksi ja henkilökohtaiseksi tuntemiseksi.
Jos yhdistämme Jeesuksen määritelmän iankaikkisesta elämästä -
jakeeseen Joh. 3:16 huomaamme, että Jeesus tuli maailmaan, -
jotta saisimme tuon läheisen suhteen.
Tiesitkö, että todella harvoilla kristityillä -
on tuo läheinen jumalasuhde, joka tuo tyydytyksen?
Toisin sanoen vain harvat kristityt kokevat iankaikkista elämää, -
joka on koko pelastuksen päämäärä.
Miksi? Koska seurakunta on muuttanut pelastuksen päämääräksi -
syntien anteeksi saamisen ja taivaaseen pääsemisen.
Ei Jeesus näin sanonut.
Jeesus sanoi tulleensa, jotta saisimme synnit anteeksi ja emme hukkuisi, -
mutta todellinen päämäärä oli se, että tuntisimme Hänet läheisesti.
Sitä emme ole saarnanneet. Room 10:17: -
"Usko tulee siis kuulemisesta, mutta kuuleminen Kristuksen sanan kautta."
Jos emme saarnaa Jumalan sanan mukaan, -
että läheisyys Jumalan kanssa, opetuslapseus ja voitokas elämä -
ovat pelastuksen päämäärä, ei vasta taivaassa vaan jo nyt, -
ihmisillä ei riitä uskoa siihen. Kaikkialla maailmassa on kristittyjä, -
joita sanomani asiat suorastaan järkyttävät.
Tulitte uskoon, koska pelkäsitte syntienne rangaistusta ja helvettiä, -
otitte Jeesuksen Herraksenne, jotta pääsisitte taivaaseen, -
ja olette hämmästyneitä kuullessanne, että voitte kokea voittoa, rauhaa, -
iloa ja läheisyyttä Jumalan kanssa nyt. Ette ole kuulleetkaan tästä, -
eikä teillä luonnollisesti ole uskoa siihen. Se ei ole päämääränne.
Ette ole tehneet sitä tarkoituksella, vaan seurakunta on muuttanut -
sanoman pelastuksesta niin, että tarkoitus onkin välttyä helvetiltä.
Samalla seurakunta on saanut aikaan sen, etteivät ihmiset käy kirkossa.
Jos tavoitteena on saada synnit anteeksi välttyäkseen helvetiltä, -
ihmisiä ei kiinnosta päästä eteenpäin tämän tavoitteen saavutettuaan.
He ovat saaneet sen, mitä tulivat hakemaan.
Mitä hyötyä heille on käydä kirkossa kuulemassa, miten pelastutaan?
Monet uudestisyntyneet kristityt eivät käy kirkossa, -
koska heille on opetettu, että tavoite on vain välttyä helvetiltä.
Miksi pitäisi kasvaa uskossa? Meidän ei olisi pitänyt saarnata -
pelkästä anteeksiantamuksesta, vaan myös opetuslapseudesta -
"...opettamalla heitä pitämään kaikki, mitä minä olen käskenyt teidän pitää."
Tavoitteemme pitäisi olla opettaa ihmiselle kaikki Jeesuksen käskyt.
Se muuttaisi kaiken.
Don Krow, jonka kanssa kehitin tämän opetuslapseuskurssin, -
oli kiinnostuneempi evankelioinnista kuin minä. Hän meni puistoihin -
ja koputti ihmisten oville. Minäkin olen tehnyt sitä, -
mutta aikaa myöten aloin yhä enemmän opetuslapseuttaa niitä, -
joilla oli jo suhde Jumalaan. Don jatkoi todistamista ovelta ovelle, -
mutta turhautui nähdessään, että ihmiset tulivat uskoon, -
mutta heidän elämänsä ei muuttunut.
Puhuimme asiasta, ja Herra käski minun tuottaa opetuslapseuskurssin, -
jonka tavoitteena ei ole vain saada ihmiset syntymään uudesti, -
vaan tehdä heistä opetuslapsia, ja matkalla kohti tuota tavoitetta -
heidän on luotava suhde Jumalaan, jotta he voisivat noudattaa -
Jeesuksen opetuksia, se ei onnistu muuten. Opetimme siis tätä kurssia.
Don käytti sitä monien kanssa. Voisin kertoa tästä monia todistuksia.
Hän koputti ihmisten oville, mutta ei sanonutkaan heille: -
"Käänny, tai joudut helvettiin!"
Tuo lähestymistapa saa vain ihmiset hyökkäyskannalle ja sulkeutumaan.
He eivät halua kuulla tuomiotamme, joten he torjuvat meidät.
Sen sijaan hän sanoi olevansa Herran Jeesuksen Kristuksen opetuslapsi.
"Jeesus rakastaa teitä ja haluaa auttaa, tarvitsetteko jotain?"
Don antoi ihmisille rahaa ja ruokaa, ja kysyi, olivatko he sairaita -
ja voisiko hän rukoilla heidän puolestaan.
Kerran oven avasi mies, joka oli menettänyt työnsä -
satutettuaan selkänsä. Hän pyysi Donin sisään rukoilemaan.
Don istui alas ja alkoi opettaa miehelle paranemisesta, -
että Jumala halusi parantaa hänet ja että Jeesus kantoi sairautemme.
Moni teistä sanoo, ettei kertoisi ihmisille uskoontulon hyödyistä, -
elleivät he ensin syntyisi uudesti. Sen pitäisi tapahtua ensin.
Don kohtasi ensin tämän miehen tarpeet sen sijaan, -
että olisi tuominnut hänet kadotukseen ellei hän tekisi parannusta.
Näin Jeesus palveli ihmisiä. Hän meni sokean luo, -
paransi tämän ja opetti vasta sitten, miten tämä saisi suhteen Jumalaan.
Jeesus teki ihmeitä herättääkseen ihmisten huomion.
Sitten Hän opetti heitä. Olen jo lainannut monta jaetta tästä.
Jeesus kiersi synagogissa ja kodeissa opettamassa ihmisiä.
Hän ei kuitenkaan välttämättä saarnannut taivaasta ja helvetistä, -
vaan kohtasi ihmiset siellä, missä he olivat.
Useimmat ihmiset uskovat, että on olemassa Jumala, -
ja jos heidän välinsä Jumalaan eivät ole kunnossa, he joutuvat helvettiin.
Siitä, miten välit saadaan kuntoon, on erilaisia käsityksiä.
Tämän uskon pitäisi motivoida ihmisiä etsimään pelastusta, -
mutta he eivät ajattele kovin pitkälle, vaan työntävät nämä asiat -
mielestään jonnekin tulevaisuuteen. Elämässäkin on tarpeeksi tekemistä.
He elävät helvettiä maan päällä. Heillä on avio-ongelmia, -
ongelmia lasten kanssa, rahavaikeuksia ja fyysisiä ongelmia.
Tämän päivän ongelmissa on kylliksi, eivätkä he jaksa ajatella ikuisuutta.
Sen sijaan, että puhuisimme heille iankaikkisuudesta, -
jolle monet eivät juuri nyt uhraa montakaan ajatusta, -
koska keskittyvät nykyhetkeen, meidän tulisi kysyä heidän tarpeitaan.
"Oletko sairas? Jeesus voi parantaa."
Jotkut kieltävät tämän, mutta toiset kiinnostuvat asiasta.
Silloin voimme todistaa siitä, miten Hän on parantanut meidät.
Ihmiset kysyvät, miten voivat kokea sen, ja silloin opetuslapseutamme.
Alamme opettaa heille Jumalan sanaa ja miten voimme puhua vuorillemme.
Kun kohtaamme ihmisten tarpeet, liittyivätpä ne mihin tahansa, -
sairauksiin, ihmissuhteisiin tai työhön, takaan, että jossain vaiheessa -
heidän omat voimansa loppuvat ja heidän on koettava se, -
että Jumala muuttaa heidän elämänsä, jotta he voisivat uskoa.
Don teki näin. Tuolla miehellä oli rahaongelmia selkävaivojen vuoksi, -
koska hän ei voinut tehdä töitä. Don opetti häntä ja hänen avovaimoaan -
sen sijaan, että olisi tuominnut heidät helvettiin avoliitossa elämisen vuoksi.
Don meni ja palveli heitä rakkaudella parisen tuntia, -
vaikka he käyttivät huumeita, asuivat avoliitossa -
eivätkä olleet syntyneet uudesti. Don opetuslapseutti heitä.
He eivät olleet kuulleetkaan mitään tällaista. Sanan opetus siunasi heitä, -
ja he pyysivät Donia tulemaan taas. Don opetti uskosta raha-asioissa.
Don kävi siellä viikosta toiseen.
Lopulta hän huomasi, että heillä oli sydämessään vihaa ja katkeruutta.
Niinpä Don otti esiin vertauksen tuhlaajapojasta, -
jossa poika palasi isän luo ja pyysi päästä edes tämän palkolliseksi, -
koska ei enää kelvannut tämän pojaksi.
Don pyysi miestä, jonka nimi oli Steve, lukemaan vertauksen.
Kun tämä pääsi kohtaan, jossa poika päätti palata -
ja pyytää, että pääsisi isänsä palvelijaksi, -
Don pysäytti Steven ja kysyi, mitä tämä arveli isän vastaavan.
Steve vastasi siltä pohjalta, miten hänen isänsä oli kohdellut häntä.
"Tiedän, mitä isä sanoo. Hän sanoo, että koska olet tuhlannut perinnön, -
en halua nähdä sinua enää koskaan."
Steven vastaus perustui siihen, miten ihmiset olivat kohdelleet häntä.
Steve jatkoi lukemista ja sai tietää, että isä näki pojan jo kaukaa, -
juoksi häntä vastaan, halasi häntä, laittoi hänen sormeensa sormuksen, -
puki hänet uusiin vaatteisiin, teurasti vasikan ja piti hänelle juhlat.
Steve lopetti lukemisen ja sanoi: "Ei voi olla totta.
Yritätkö sanoa, että Jumalakin ottaisi minut vastaan tällä tavalla, -
vaikka asun avoliitossa, käytän huumeita ja teen kaikkea muutakin?
Kohtelisiko Jumala minuakin näin?" Don sanoi: "Lue se uudestaan.
Näin Jumala sanoo." Steve luki vertauksen uudestaan, -
ja vaikka hän oli vahvasti huumeissa, hän polvistui lattialle -
ja alkoi huutaa Jumalan puoleen: "Jos tekisit näin tuhlaajapojalle,
uskon, että otat minutkin vastaan." Hän tuli uskoon ja selvisi huumeista.
Don opetti heille siitä, että heidän tuli mennä kasteelle, -
ja parin viikon kuluttua he tekivät sen.
Kuukauden tai parin sisällä he menivät naimisiin.
He täyttyivät Hengellä, paranivat, ja saivat työpaikan. Kaikki muuttui.
Kaikki alkoi siitä, että Don kohtasi heidän tarpeensa -
eikä saarnannut heille taivaasta ja helvetistä.
Sekään ei sinänsä ole väärin, koska nekin asiat ovat totta.
Eikö olekin hienoa? Sitä opetuslapseus on.
Jos sanomme ihmisille, että Jumala rakastaa heitä ja kysymme, -
onko heillä jokin tarve, jonka puolesta voimme rukoilla, -
he eivät torju meitä.
Toki jotkut ovat niin täysin Jumalaa vastaan, että torjuisivat tuonkin, -
mutta jos menemme kysymään, saammeko auttaa ihmisiä ja rukoilla, -
suurin osa heistä ottaa rukouksen vastaan, vaikkeivät tuntisi Herraa.
He antavat meidän rukoilla raha-asioidensa, avioliittonsa, -
terveytensä tai lastensa puolesta. Voimme palvella ihmisiä -
ja alkaa tehdä heistä opetuslapsia. Jossain vaiheessa siinä prosessissa -
heidän on pakko pyytää Jumalalta anteeksiantoa ja voimaa, -
koska ilman niitä on mahdotonta olla opetuslapsi.
Emme pysty seuraamaan Jeesusta omassa voimassamme, -
vaan meidän on synnyttävä uudesti.
Jos taas vain saamme ihmiset rukoilemaan uskoontulorukouksen, -
he saavat sen, mitä halusivat ja unohtavat Jumalan siihen asti, -
kunnes kuolevat ja toivovat pääsevänsä taivaaseen.
Jos tavoite ei ole helvetin välttäminen vaan opetuslapseksi tuleminen -
ja kaikkien Jeesuksen käskyjen oppiminen, -
ihmiset eivät pysähtyisi siihen, että he paranevat, -
saavat avioliittonsa kuntoon tai uuden työpaikan.
Se ei ole heidän tavoitteensa, vaan tavoitteena on oppia kaikki, -
mitä Jeesus on opettanut ja saada läheinen suhde Häneen.
Jos tekisimme näin, se muuttaisi ihmisten suhtautumisen Herraan.
Haluan kertoa Danon Winteristä, joka tuli raamattukouluumme.
Hän koki tämän itse ja opettaa nyt asioita, joista olen tänään puhunut, -
kouluissamme Floridan Jacksonvillessä ja Orlandossa.
Katsotaan tämä lyhyt video, ja jatkan opetusta sen jälkeen.
"Ja minkä olet kuullut minulta ja minkä monet ovat todistaneet, -
usko se luotettaville miehille, -
jotka sitten ovat soveliaita muitakin opettamaan." 2. Tim. 2:2
Tässä ovat muutoksentekijät Danon ja Amanda Winter Floridasta.
1990-luvulla Danon johti surffausevankeliointia ja seurakuntaa.
Kaikki muuttui, kun hän kuuli Andrewin opetusta radiosta.
Hän halusi päästä syvemmälle suhteessaan Jumalaan, -
joten hän jätti kaiken ja tuli Charis-raamattukouluun.
Valmistuessaan vuonna 2002 Danon sanoi, että Jumala halusi hänen -
perustavan koulun kotikaupunkiinsa, -
mutta tuolloin Charis toimi vain Coloradossa, eikä muita kouluja ollut.
Danonin näky sai siis odottaa vuosia.
Se toteutui vuonna 2006, kun koulun ja palvelutyön toiminta oli laajentunut.
Danon palasi Coloradoon erityiselle johtajuuskurssille.
Se, mitä Jumala halusi minun tekevän, vaati vahvemman perustan.
Hän paloi halusta ymmärtää Jumalan sanaa syvemmin.
Se, että elämme Sanaa todeksi emmekä keksi tekosyitä, -
on todellista kristillisyyttä.
Meidän on kyettävä perustelemaan puheemme. Jeesus teki näin, -
ja halusin oppia saman.
Charis on kuin erikoisjoukkojen koulu, jossa opitaan vaikuttamaan ihmisiin.
Jacksonvillen Charis-koulu perustettiin samana vuonna.
Danon ja Amanda olivat kotonaan. Myöhemmin koulu on kasvanut.
Sieltä on valmistunut 4 vuosikurssia.
Opiskelijat kertovat oppimastaan, missä ikinä liikkuvatkin.
Danon keskittyy jokaiseen yksilönä. ― Opimme tekemään opetuslapsia, -
niin kuin Jeesus käski, ja näemme ihmisten elämän muuttuvan.
Jacksonvillen kaksivuotinen kurssi seuraa Coloradon mallia.
Toisena vuonna on lähetysmatka. Yksi matka tehtiin -
33 pojan tutkintavankilaan Dominikaanisessa tasavallassa.
Matkan aikana kaikki 33 ottivat Jeesuksen vastaan Pelastajanaan.
Danon ja Amanda ovat perustaneet Floridaan jo toisen koulun, -
ja heillä on näky useammasta. ― On hienoa nähdä aitoja ihmeitä.
Ihmisten elämä muuttuu, ja Jumalan sana on levinnyt -
Jacksonvillestä Orlandoon.
Koulu muuttaa ihmisten elämän sisältä käsin.
Heidän elämänlaatunsa paranee, ja he vaikuttavat muihin ihmisiin.
Charis-raamattukoulut ympäri maailmaa sekä Danon ja Amanda -
toteuttavat jakeen 2. Tim. 2:2 käskyä.
Lisätietoja Floridan-kouluista on ruudulla näkyvässä osoitteessa.
On hienoa nähdä, miten Jumala toimii Danonin ja Amandan kautta.
Kun Danon tuli kouluun, hän rakasti Jumalaa, mutta hänellä oli ongelmia.
Hän joutui keskeyttämään koulun ja palaamaan kotiin -
selvittämään joitakin asioita elämässään ja perheessään.
Hänestä tuli opetuslapsi, ja sen ansiosta hänen perheensä -
kokee iloa Herrassa ja hienoja asioita, ja jakaa sitä myös muille.
Veljet ja sisaret, Herra on kutsunut meidät tekemään opetuslapsia.
Esitimme jokin aika sitten Barreton perheen tarinan.
He muuttuivat täysin. He asuivat Jacksonvillessä -
koulumme vieressä, alkoivat opiskella siellä, ja se muutti heidän elämänsä.
Se tapahtui, koska Danon ja Amanda opettivat heitä.
Jumala voi muuttaa sinut. Hän haluaa sitä enemmän kuin sinä itse.
Sinun ei siis tarvitse anoa sitä. Se on toki prosessi, -
mutta Jumala auttaa sinua siinä, ja sinun on vain tehtävä yhteistyötä.
Andrewin opetussarja evankelioinnista ja opetuslapseudesta -
on saatavissa CD- tai DVD-levyillä sellaisena kuin se on esitetty tv:ssä, -
mutta ilman suomenkielistä tekstitystä.
Sarjan ensimmäinen osa käsittelee opetuslapseuttamisen tärkeyttä.
Se on saatavissa kolmella punnalla, mutta jos sinulla ei ole varaa siihen, -
tarjoamme sen ilmaiseksi.
Voit myös tilata opetussarjan opetuslapseuskurssina.
Kurssin 48 oppituntia on suunniteltu niin, että kuka tahansa -
voi missä ja milloin tahansa tavoittaa ei-uskovia tai opetuslapseuttaa heitä.
Jokaisesta oppitunnista on harjoituksia työkirjassa, -
ja CD-levyn ansiosta voit tulostaa harjoituksia niin paljon kuin haluat.
Tämä hyödyllinen kurssi on saatavissa englanniksi ja espanjaksi.
Kurssin voi myös tilata osana -
evankeliointia ja opetuslapseutta käsittelevää pakettia.
Jos uskot, että meidän tulee tehdä opetuslapsia, ei vain käännyttää, -
kannattaa hankkia koko paketti, johon kuuluu opetuslapseuskurssin lisäksi -
kolme muuta kurssia aiheista "Uusi minä ja Pyhä Henki", -
"Vaivaton muutos" sekä "Henki, sielu ja ruumis".
Paketin kautta sinusta tulee opetus- lapsi ja opit tekemään opetuslapsia.
Paketin listahinta on 70 puntaa, mutta tänään saat sen -
lahjoittamalla 40 puntaa tai enemmän.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos linja on varattu, voit myös tilata materiaaleja nettisivujen kautta -
milloin vain osoitteessa www.awme.net.
Jos haluat kirjoittaa meille, käytä ruudulla näkyvää osoitetta.
Tietoa Andrewin tulevista tapahtumista.
Tule tapaamaan Andrewia ja anna Jumalan sanan muuttaa elämäsi.
Andrew on leirillä Charlottessa 9―14.9.2010 -
sekä leirillä Johnson Cityssä 15.―16.9.2010.
Hän on myös Colorado Springsissä Charis-keskuksessa 30.9.2010 -
ja AWMI-pastorien vuosikonferenssissa 1.―5.10.2010, -
Englannissa AWME-pastorien konferenssissa 22.―24.10.2010, -
seminaarissa Ugandan Kampalassa 26.―27.10.2010 -
sekä seminaarissa Dallasin alueella 8.―10.11.2010.
Lisää tietoa Andrewin tapahtumista -
on osoitteessa www.awme.net.
ANDREW WOMMACK -UUTISIA
Vuonna 2006 asuntolainat räjähtivät käsiin.
Talous romahti. Meidän alueemme kärsi lamasta ensimmäisten joukossa.
9―10 pankkia romahti ja sulki ovensa samalla viikolla.
Minulla oli niissä lainoja yli miljoonan dollarin edestä.
Provisioni haihtuivat savuna ilmaan.
Minulla ei ollut lainkaan säästöjä. ― Kaikki, mitä meillä oli -
ja mihin turvasimme, katosi yhdessä yössä.
Lue koko tarina nettisivuiltamme osoitteesta www.awmi.net.
Saat tietää, mitä Charis-raamattukoulun -
muutoksentekijöille kuuluu tänään.
Oletko koskaan halunnut lukea lisää Andrew Wommackin työstä?
Gospel Truth -lehti on nyt luettavissa nettisivuillamme -
osoitteessa www.awmi.net
Siellä voit lukea lehtiä menneiltä vuosilta, -
lukea hienoja artikkeleita ja tarkistaa uusimmat uutiset.
Gospel Truth -lehdet ovat nyt nettisivuillamme.
MUUTA ELÄMÄSI. MUUTA MAAILMA.
Suomennos: Anni Lähteenmäki
INVESTOI ANDREWIN TYÖHÖN JA CHARIS-RAAMATTUKOULUUN